

ϋίςΐΙ^ΓίςηθςΙ 6γ 
νΑΡνΑΡίΑ ΖΑΟΗΑ( 
ϋβΙθ: 2Ο17.Ο3.Ο0Π)9:ΟΟ:57 
ΕΕΤ 

Ρθ35θπ: δίβΠΒο ΡϋΡ 
(θΓη&θϋΰθοΙ) | 

ΙοοΒίΐοη: Α0τβ|5, ΕΙΙίπϊΚο 
Τ γρο9Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5883 


7 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 692 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση συμμετοχής των Δήμων Σητείας, Πύδ¬ 
νας - Κολινδρού, Ασπροπύργου, του Αναπτυξι¬ 
ακού Συνδέσμου Λαυρεωτικής και της Πανελ¬ 
λήνιας Ένωσης Γενικών Γραμματέων Τοπικής 
Αυτοδιοίκησης ΚΛΕΙΣΘΕΝΗΣ στον ΕΟΕΣ «ΕΥΞΕΙ- 
ΝΗ ΠΟΛΗ Δίκτυο Ευρωπαϊκών Πόλεων για Βιώ¬ 
σιμη Ανάπτυξη». 

2 

Κατανομή προσωπικού στο Υπουργείο Υγείας 
έτους 2017. 

3 

Έγκριση εγκατάστασης και λειτουργίας φωτεινού 
σηματοδότη σύμφωνα με την υπ' αριθ. 325/15 
απόφαση του Δημοτικού Συμβουλίου του Δήμου 
Πετρούπολης. 

4 

Υπερωριακή απασχόληση οκτώ υπαλλήλων της 
Διεύθυνσης Μεταφορών και Επικοινωνιών της 
Περιφερειακής Ενότητας Καστοριάς για το Α' εξά¬ 
μηνο του 2017. 

5 

Συγχώνευση των εργαστηρίων με τίτλο: «Εργα¬ 
στήριο Ακίνητης Προσθετικής και Προσθετικής 
Εμφυτευματολογίας» και«Εργαστήριο Οδοντικής 
και Ανωτέρας Προσθετικής» σε Εργαστήριο με 
τίτλο:« Εργαστήριο Προσθετικής (ΕΠ)- ΙθόοΓΒΐοΓγ 
οί ΡΓθ5ΐΓιοάοπΐίε5» του Τμήματος Οδοντιατρικής 
της Σχολής Επιστημών Υγείας του Αριστοτελείου 
Πανεπιστημίου Θεσσαλονίκης και καθορισμός 
του εσωτερικού κανονισμού λειτουργίας του. 


ΔΙΟΡΘΩΣΕΙΣ ΣΦΑΛΜΑΤΩΝ 

6 Διόρθωση σφάλματος στην υπ' αριθ. 219169/ 
Δ1/21-12-2016 απόφαση του Υπουργού Παιδεί¬ 
ας, Έρευνας και Θρησκευμάτων, που δημοσιεύ- 
θηκε στο ΦΕΚ 4498/30-12-2016 (τ.Β'). 


ΑΠΟΦΑΣΕΙΣ 

Αριθ. 4827 _ (1) 

Έγκριση συμμετοχής των Δήμων Σητείας, Πύδνας - 
Κολινδρού, Ασπροπύργου, του Αναπτυξιακού Συν¬ 
δέσμου Λαυρεωτικής και της Πανελλήνιας Ένω¬ 
σης Γενικών ΓραμματέωνΤοπικής Αυτοδιοίκησης 
ΚΛΕΙΣΘΕΝΗΣ στον ΕΟΕΣ «ΕΥΞΕΙΝΗ ΠΟΛΗ Δίκτυο 
Ευρωπαϊκών Πόλεων για Βιώσιμη Ανάπτυξη». 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του Κανονισμού (ΕΚ) υπ'αριθ. 1082/ 
2006 του Ευρωπαϊκού Κοινοβουλίου και του Συμβου¬ 
λίου της 5ης Ιουλίου 2006 για τον Ευρωπαϊκό Όμιλο 
Εδαφικής Συνεργασίας (ΕΟΕΣ), όπως τροποποιήθηκε 
από τον Κανονισμό (ΕΕ) υπ'αριθ. 1302/2013 του Ευρω¬ 
παϊκού Κοινοβουλίου και του Συμβουλίου της 17ης Δε¬ 
κεμβρίου 2013 για την τροποποίηση του κανονισμού 
(ΕΚ) αριθ. 1082/2006 για τον ευρωπαϊκό όμιλο εδαφικής 
συνεργασίας (ΕΟΕΣ) όσον αφορά την αποσαφήνιση, την 
απλούστευση και τη βελτίωση της διαδικασίας ίδρυσης 
και λειτουργίας αυτών των ομίλων. 

2. Τις διατάξεις του άρθρου 4 παρ. 2 εδαφ. β' ν. 3345/ 

2005 «Οικονομικά θέματα Νομαρχιακών Αυτοδιοική¬ 
σεων και ρύθμιση διοικητικών θεμάτων» (ΦΕΚ Α' 138). 

3. Τις διατάξεις των άρθρων 219 και 221 του ν. 3463/ 

2006 «Κύρωση του Κώδικα Δήμων και Κοινοτήτων» (ΦΕΚ 
Α' 114), όπως συμπληρώθηκε μετιςδιατάξειςτηςπαρ. 2 
του άρθρου 22 του ν. 3613/2007 (ΦΕΚ Α' 263). 

4. Τις διατάξεις του άρθρου 1 της υπ'αριθ. 36808/2008 
(ΦΕΚ Β' 1262) κοινής υπουργικής απόφασηςτων Υπουρ¬ 
γών Εσωτερικών, Οικονομίας και Οικονομικών και Εξωτε¬ 
ρικών «Ρύθμιση θεμάτων για την εφαρμογή του Κανονι¬ 
σμού (ΕΚ) 1082/2006 του Ευρωπαϊκού Κοινοβουλίου και 
του Συμβουλίου της 5ης Ιουλίου 2006 για τον Ευρωπαϊκό 
Όμιλο Εδαφικής Συνεργασίας (ΕΟΕΣ)». 

5. Την υττ'αριθ. 864/1 -2-2017 απόφαση της Επιτροπής 
του άρθρου 4 παρ. 2β' του ν. 3345/2005 με την οποία 
χορηγήθηκε σύμφωνη γνώμη περί της συμμετοχής των 
Δήμων Σητείας, Πύδνας - Κολινδρού, Ασπροπύργου, του 
Αναπτυξιακού Συνδέσμου Λαυρεωτικής και της Πανελ¬ 
λήνιας Ένωσης Γενικών Γραμματέων Τοπικής Αυτοδιοί¬ 
κησης ΚΛΕΙΣΘΕΝΗΣ στον ΕΟΕΣ «ΕΥΞΕΙΝΗ ΠΟΛΗ Δίκτυο 
Ευρωπαϊκών Πόλεων για Βιώσιμη Ανάπτυξη». 

6. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (ΦΕΚ Α' 
98), όπως ισχύει. 

7. Του π.δ 105/2014 «Οργανισμός του Υπουργείου 
Εσωτερικών», (ΦΕΚ Α' 172), όπως ισχύει. 

8. Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ Α' 208). 

9. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210). 

10. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Τη συμμετοχή των Δήμων Σητείας, Πύδνας - Κολιν- 
δρού, Ασπροπύργου, του Αναπτυξιακού Συνδέσμου 
Λαυρεωτικής και της Πανελλήνιας Ένωσης Γενικών 
ΓραμματέωνΤοπικής Αυτοδιοίκησης ΚΛΕΙΣΘΕΝΗΣ στον 
ΕΟΕΣ «ΕΥΞΕΙΝΗ ΠΟΛΗ-Δίκτυο Ευρωπαϊκών Πόλεων για 
Βιώσιμη Ανάπτυξη». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2017 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αριθ. ΔΙΠΑΑΔ/Φ.Κ./12/ 2174 (2) 

Κατανομή προσωπικού στο Υπουργείο Υγείας 

έτους 2017. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α/2012). 

2. Το π.δ. 123/2016 (ΦΕΚ 208/Α/4-11 -2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 


σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» και το π.δ. 125/ 
2016 (ΦΕΚ 210/Α/5-11-2016) «Διορισμός Υπουργών, 
Αναπληρωτών Υπουργών και Υφυπουργών». 

3. Την υπ' αριθ. ΔΙΠΠ/Φ.ΕΠ.1/71/οικ. 4573/01-3-2011 
(ΦΕΚ 323/Β/1-3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

4. Την υπ' αριθ. ΔΙΠΑΑΔ/Φ.ΕΓΚΡ./96/25883/20-8-2015 
εγκριτική απόφαση. 

5. Το υπ'αριθ. ΚΥ/2017/75/24-1-2017 έγγραφο του 
Κέντρου θεραπείας Εξαρτημένων Ατόμων. 

6. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 1 
του άρθρου 1 του ν. 3812/2009 καθώς και τις επείγουσες 
υπηρεσιακές ανάγκες του Υπουργείου Υγείας. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή τριάντα πέντε (35) ατόμων, διαφόρων 
κλάδων και ειδικοτήτων, στο Κέντρο Θεραπείας Εξαρ¬ 
τημένων Ατόμων (Υπουργείο Υγείας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2017 

Η Υπουργός 

ΟΛΓΑ ΓΕΡΟΒΑΣΙΛΗ 


Αριθ. 10095/86 (3) 

Έγκριση εγκατάστασης και λειτουργίας φωτεινού 
σηματοδότη σύμφωνα με την υπ'αριθ. 325/15 
απόφαση του Δημοτικού Συμβουλίου του Δήμου 
Πετρούπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2. Τις διατάξεις του ν. 2503/1997 (ΦΕΚ 107 Α'/ 
30.05.1997) «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για τη Τοπική Αυτοδιοίκηση 
και άλλες διατάξεις». 

3. Το ν. 3852/2010 (ΦΕΚ 87 Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως αντί καταστάθηκε με το άρθρο 48 § 9 
του ν. 4313/2014. 

5. Τοάρθρο 109του ν. 2696/1999 (ΦΕΚ57/Α/23.03.1999) 
περί δημοσίευσης αποφάσεων που εκδίδονται κατ'εξου- 
σιοδότηση του Κώδικα Οδικής Κυκλοφορίας, στην Εφη¬ 
μερίδα της Κυβερνήσεως. 

6. Το υπ' αριθ. 90 του π.δ. 63/2005 (Φ.Ε.Κ 98/Α/ 
22.04.2005) «Κωδικοποίηση της νομοθεσίας για την κυ¬ 
βέρνηση και τα κυβερνητικά όργανα». 

7. Την πράξη 4 του Υπουργικού Συμβουλίου της 
06.02.2015 (Φ.Ε.Κ 24/Α/06-02-2015) και το άρθρο 56 
του ν. 4257/2014 (Φ.Ε.Κ 93/Α/14.04.2014) περί άσκη¬ 
σης καθηκόντων Γενικού Γραμματέα όταν η θέση είναι 
κενή, σε συνδυασμό με το άρθρο 28 §1 του ν. 4325/2015 
(ΦΕΚ47/Α/1 1.05.2015). 

8. Το π.δ. 135/23.12.2010 (Φ.Ε.Κ. 228/Α/27.12.2010) 
«Οργανισμός της Αποκεντρωμένης Διοίκησης Αττικής». 

9. Την υπ'αριθ. ΔΜΕΟ/Ο/3050 (ΦΕΚ 2302/Β/16.09.2013) 
απόφαση Υπουργού Υποδομών, Μεταφορών και Δικτύ¬ 
ων, με θέμα: «Έγκριση Τεχνικών Οδηγιών κυκλοφορι- 
ακών παρεμβάσεων στο αστικό περιβάλλον για την 
εφαρμογή τους σε περιοχές σχολικών συγκροτημάτων 
και περιοχές με αυξημένη κίνηση στα πλαίσια βελτίωσης 
της οδικής ασφάλειας». 

10. Το υπ'αριθ. 15109/13.05.2013 έγγραφο της Διεύ¬ 
θυνσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

11 .Τις υπ'αριθ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

12. Την υπ' αριθ. οικ. 47870/39280/10.09.2013 (ΑΔΑ: 
ΒΛ9ΛΟΡ1Κ-ΔΞΩ) απόφαση του Γενικού Γραμματέα της 
Αποκεντρωμένης Διοίκησης Αττικής με θέμα: «Άσκηση 
αρμοδιότητας έγκρισης αποφάσεων των ΟΤΑ που αφο¬ 
ρούν μέτρα ρύθμισης οδικής κυκλοφορίας και λήψης 
αποφάσεων αναφορικά με τα μέτρα του άρθρου 52Α 
του ν. 2696/1999». 

13. Το υπ' αριθ. 48823/39998/18.09.2013 έγγραφο 
του Γ.Γ. Αποκεντρωμένης Διοίκησης Αττικής, με θέμα: 
"Διευκρινίσεις - Οδηγίες περί Εγκρίσεων Κυκλοφορια- 
κών Ρυθμίσεων οδικών δικτύων στους ΟΤΑ και στους 
χερσαίους χώρους λιμένων". 

14. Την υπ' αριθ. Οικ. 22769/12259/19.03.2015 
(ΑΔΑ:7ΞΦΔΟΡ1 Κ-ΙΡΚ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά μετά μέτρα του υπ'αριθ. 
52 Α' του ν. 2696/1999». 

15. Το υπ'αριθ. ΔΟΥ/4516/Φ/05.10.2015 έγγραφο του 
τμήματος στ' της Διεύθυνσης Οδικών Υποδομών με 
θέμα: "Έλεγχος μελετών εγκατάστασης και λειτουργίας 
φωτεινής σηματοδότησης σε κόμβους". 

16. Το έγγραφο της Διεύθυνσης Διοίκησης της Απο¬ 
κεντρωμένης Διοίκησης Αττικής, με το οποίο μας διαβι¬ 
βάστηκε η νομοτύπως ληφθείσα, όπως αναφέρει η πα¬ 
ραπάνω αρμόδια Υπηρεσία, υπ'αριθ. 325/15 απόφαση 
του Δημοτικού Συμβουλίου του Δήμου Πετρούπολης, 
που αφορά σε εγκατάσταση και λειτουργία φωτεινού 
σηματοδότη, με τα συνημμένα της, από τα οποία προ¬ 


κύπτει ότι η μελέτη είναι εκπονημένη από την αρμόδια 
υπηρεσία της Περιφέρειας Αττικής κατόπιν αιτήματος 
της Τεχνικής Υπηρεσίας του Δήμου. 

17. Την εισήγηση της ΔιεύθυνσηςΤεχνικών Υπηρεσιών 
του Δήμου Πετρούπολης, βάσει της οποίας ελήφθη η υπ' 
αριθ. 109/15 απόφαση της ΕΠΟΙΖΩ, για την εγκατάσταση 
και λειτουργία φωτεινού σηματοδότη. 

18. Την υπ'αριθ. 324/15 απόφαση του Δημοτικού Συμ¬ 
βουλίου του Δήμου Πετρούπολης, που αφορά σε εγκα¬ 
τάσταση και λειτουργία φωτεινού σηματοδότη. 

19. Το υπ' αριθ. 44309/420/13.06.2016 έγγραφο του 
τμήματος Τεχνικής Υποστήριξης της ΔιεύθυνσηςΤεχνι- 
κού Ελέγχου Αποκεντρωμένης Διοίκησης Αττικής με 
θέμα: "Παρατηρήσεις σχετικά με την υπ' αριθ. 325/15 
απόφαση του Δημοτικού Συμβουλίου του Δήμου Πε¬ 
τρούπολης". 

20. Το υπ'αριθ. 10408/27.10.2016 έγγραφο της Διεύ¬ 
θυνσηςΤεχνικών Υπηρεσιών του Δήμου Πετρούπολης 
με θέμα: "Συμπληρωματικά στοιχεία σχετικά με την υπ' 
αριθ. 325/15 απόφαση του Δ.Σ του Δήμου Πετρούπολης". 

21. Το υπ'αριθ. 88543/858/14.11.2016 έγγραφο του 
τμήματος Τεχνικής Υποστήριξης της ΔιεύθυνσηςΤεχνι- 
κού Ελέγχου Αποκεντρωμένης Διοίκησης Αττικής με 
θέμα:"εγκατάσταση και λειτουργία φωτεινής και σημα- 
τοδοτούμενης διάβασης πεζών επί της οδού Αναπαύ- 
σεως 29, μεταξύ των οδών Κανάρη και Πελοποννήσου". 

22. Το υπ' αριθ. ΔΟΥ/6817/14.12.2016 έγγραφο τμή¬ 
ματος ΣΤ' της Διεύθυνσης Οδικών Υποδομών με θέμα: 
"Εγκατάσταση και λειτουργία νέας σηματοδοτούμενης 
διάβασης πεζών επί της οδού Αναπαύσεως 29, μεταξύ των 
οδών Κανάρη και Πελοποννήσου στο Δήμο Πετρούπολης". 

23. Το υπ' αριθ. 14947/ΓΕΔΣΕ/ΔΙΣΛ έγγραφο του 
Ο.Α.Σ.Α στο οποίο συναινεί ως προς την τοποθέτηση 
φωτεινού σηματοδότη επί της οδού Αναπαύσεως. 

24. Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται επιβάρυνση στον 
προϋπολογισμό του Δήμου οικονομικού έτους 2017, με 
κωδικό ΚΑ 30-6279.0002 /2017 και τίτλο εγγραφής «Δα¬ 
πάνη για εγκατάσταση νέων φωτεινών σηματοδοτών σε 
δρόμους της πόλης μας» με αναγραφόμενο ποσό 900 € 

και επειδή: 

Η προτεινόμενη εγκατάσταση και λειτουργία φωτει¬ 
νού σηματοδότη αιτιολογείται επαρκώς απότηνΤεχνική 
Υπηρεσία του Δήμου Πετρούπολης και συμβάλλει στην 
εξυπηρέτηση των πολιτών και στη βελτίωση των κυκλο- 
φοριακών συνθηκών της περιοχής, αποφασίζουμε: 

Την έγκριση εγκατάστασης και λειτουργίας φωτεινής 
σηματοδοτούμενης διάβασης πεζών επί της οδού Ανα¬ 
παύσεως 29, μεταξύ των οδών Κανάρη και Πελοπον¬ 
νήσου. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Η μελέτη εγκατάστασης και λειτουργίας φωτεινής 
σηματοδότησης έχει ελεγχθεί και θεωρηθεί από την Δ/ 
νση Οδικών Υποδομών, σύμφωνα με το (22) σχετ. 

3. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

4. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

5. Αυτοδίκαιης ανάκληση της, σε περίπτωση μη τήρησης 
των όρων και των προϋποθέσεων που έχουν τεθεί από 
τους αρμοδίους φορείς καθώς και με την απόφαση αυτή. 

6. Μη νομιμοποίησης τυχόν παράνομων ενεργειών. 

7. Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

8. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
ΔιεύθυνσηςΤεχνικών Υπηρεσιών του Δήμου Πετρούπο¬ 
λης, βάσει της οποίας ελήφθη η εν λόγω Απόφαση του 
Δημοτικού Συμβουλίου του Δήμου. 

9. Η τοποθέτηση άλλων, πλην ρυθμιστικών σημάνσε¬ 
ων (πληροφοριακών, σημάνσεων που βελτιώνουν και 
διευκολύνουν την ρύθμιση ή την ασφάλεια της κυκλο¬ 
φορίας), μπορεί να γίνει με ευθύνη του Δήμου, σύμφωνα 
με τις εγκεκριμένες προδιαγραφές. 

10. Τον παρόν έγγραφο μας δεν υποκαθιστά απαιτού- 
μενες άλλες εγκρίσεις ή άδειες που πρέπει να ληφθούν. 
Επίσης, κατισχύει στην περίπτωση όπου οι λεκτικά πε- 
ριγραφείσες, προτεινόμενες κυκλοφοριακές ρυθμίσεις 
σε αυτό, διαφοροποιούνται ή έρχονται σε αντίθεση με 
αντίστοιχες, αναγραφόμενες ή εικονιζόμενες, σε προ¬ 
γενέστερες συνημμένες εγκρίσεις, αποφάσεις, τεχνικές 
εκθέσεις, μελέτες, σχέδια ή σκαριφήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2017 

Η Ασκούσα καθήκοντα Γενικού Γραμματέα 

Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 


Αριθ. 20909/906 (4) 

Υπερωριακή απασχόληση οκτώ υπαλλήλων της 
Διεύθυνσης Μεταφορών και Επικοινωνιών της 
Περιφερειακής Ενότητας Καστοριάς για το Α' 
εξάμηνο του 2017. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις: 

α. Του άρθ. 20 του ν. 4354/2015 (ΦΕΚ 176 Α'). 
β.Τηςπαρ. 10 του άρθ. 12 του ν. 2503/97 (ΦΕΚ 107 Α'). 
γ.Τηςπαρ. 7 του άρθ. 25 του ν. 2738/99 (ΦΕΚ 180 Α'). 
δ.Του άρθρου 15 του ν. 2592/1998 (ΦΕΚ 57 Α'). 
ε. Του άρθρου 6 του ν. 3833/2010 (ΦΕΚ 40 Α'). 
στ.Τουν.3852/2010 (ΦΕΚ87 Α') καιτουπ.δ. 146/2010 
(ΦΕΚ 239 Α'). 


ζ. Τις πιστώσεις του προϋπολογισμού της Περιφερει¬ 
ακής Ενότητας Καστοριάς, οικονομικού έτους 2017, στο 
φορέα 072 και στους ΚΑΕ 0511. 

η.Την ανάγκη υπερωριακής απασχόλησης οκτώ υπαλ¬ 
λήλων, αποφασίζουμε: 

1 .Την έγκριση της υπερωριακής εργασίας οκτώ υπαλ¬ 
λήλων της Περιφερειακής Ενότητας Καστοριάς στη Δι¬ 
εύθυνση Μεταφορών και Επικοινωνιών, για το χρονικό 
διάστημα: από τη δημοσίευση της παρούσας έως και 
τις 30-06-2017. 

Υπηρεσία: Δ/νση Μεταφορών και Επικοινωνιών. 

Αριθμός Υπαλλήλων: 8. 

Σύνολο ωρών: 960 απογευματινές. 

Η υπερωριακή εργασία θα πραγματοποιηθεί κατά τις 
απογευματινές ώρες από 15.00' έως 22.00', για κάθε ερ¬ 
γάσιμη ημέρα και μέχρι της συμπληρώσεως των εκατόν 
είκοσι (120) ωρών, ανά υπάλληλο, ανά εξάμηνο, ήτοι σύ¬ 
νολο εννιακόσιες εξήντα (960) ώρες. 

Η έγκριση της υπερωριακής εργασίας των παραπά¬ 
νω υπαλλήλων κρίνεται αναγκαία και επιτακτική, λόγω 
ανάγκης κάλυψης των αυξημένων και συσσωρευμένων 
υπηρεσιακών υποχρεώσεων και εκκρεμοτήτων όλων 
των τμημάτων της Υπηρεσίας, λόγω έλλειψης του απαι- 
τούμενου προσωπικού, καθώς και για την πραγματο¬ 
ποίηση των κατά νόμο προβλεπόμενων ελέγχων, στις 
σχολές οδηγών, ΚΕΘΕΥΟ ΚΑΙ ΠΕΙ που λειτουργούν στην 
περιοχή ευθύνης μας. 

Η δαπάνη για την πληρωμή της υπερωριακής απασχό¬ 
λησης των υπαλλήλων θα πραγματοποιηθεί από πιστώ¬ 
σεις του υπό έγκριση προϋπολογισμού της Περιφερει¬ 
ακής Ενότητας Καστοριάς 2017 και συγκεκριμένα από 
τον φορέα 072 και τον ΚΑΕ 0511, ύψους περίπου 6.100 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 7 Φεβρουάριου 2017 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 


Αριθ. 25209 π.ε. (5) 

Συγχώνευση των εργαστηρίων με τίτλο: «Εργα¬ 
στήριο Ακίνητης Προσθετικής και Προσθετικής 
Εμφυτευματολογίας» και«Εργαστήριο Οδοντι¬ 
κής και Ανωτέρας Προσθετικής» σε Εργαστήριο 
με τίτλο:« Εργαστήριο Προσθετικής (ΕΠ)- 1.36ο- 
Γ3ΐοτγ οί ΡΐΌ5ΐ6οςΙοη1:ίς5»τουΤμήματος Οδοντι¬ 
ατρικής της Σχολής Επιστημών Υγείας του Αρι- 
στοτελείου Πανεπιστημίου Θεσσαλονίκης και 
καθορισμός του εσωτερικού κανονισμού λει¬ 
τουργίας του. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

Ι.Τις διατάξεις: 

α) Του άρθρου 7 παρ. 5 του ν. 1268/1982 (ΦΕΚ 87/ 
τ.Α'/16-7-1982) «Για τη δομή και λειτουργία των Ανωτά- 










Τεύχος Β'692/07.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


5887 


των Εκπαιδευτικών Ιδρυμάτων» όπως τροποποιήθηκε 
με το άρθρο 48 παρ. 2 του ν. 1404/1983 (ΦΕΚ 173/τ.Α7 
24-11-1983) «Δομή καιλειτουργίατωνΤεχνολογικών Εκ¬ 
παιδευτικών Ιδρυμάτων» και αντικαταστάθηκε με την 
περ.γ'τηςπαρ. 22 του άρθρου 13 του ν. 3149/2003 (ΦΕΚ 
141/τ.Α'/10-6-2003) «Εθνική Βιβλιοθήκη της Ελλάδας, 
Δημόσιες Βιβλιοθήκες και άλλες διατάξεις». 

β) Του άρθρου 4 παρ. 1 εδ. γ του ν. 2083/1992 (ΦΕΚ 
159/τ.Α'/21-9-1992) «Εκσυγχρονισμός της Ανωτάτης 
Εκπαίδευσης». 

γ) Των άρθρων: 5 παρ. 2 εδ. γ και 80 παρ. 5α του 
ν. 4009/2011 (ΦΕΚ 195/τ.Α76-9-2011) «Δομή, λειτουργία, 
διασφάλιση της ποιότητας των σπουδών και διεθνοποίη¬ 
ση των ανώτατων εκπαιδευτικών ιδρυμάτων», όπως έχει 
τροποποιηθεί και ισχύει. 

δ) Του άρθρου 60 του ν. 4386/2016 (ΦΕΚ 83 τ.Α7 
22-4-2005) «Ρυθμίσεις για την έρευνα και άλλες διατά¬ 
ξεις» όπως αντικατέστησε το άρθρο 96 του ν. 4310/2014 
(258/τ.Α78-12-2014) «Έρευνα, Τεχνολογική Ανάπτυξη 
και Καινοτομία και άλλες διατάξεις». 

ε) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/ 
Τ.Α722-4-2005), 

στ)Την υπ'αριθ. 119647/Ζ1 /20-7-2016 εγκύκλιο του 
Υπουργείου Παιδείας, Έρευνας και Θρησκευμάτων σχε¬ 
τικά με τη: «Διαδικασία ίδρυσης, μετονομασίας κ.λπ. Ερ¬ 
γαστηρίων, Κλινικών, Μουσείων και λοιπών μονάδων 
και μετονομασίας κ.λπ. των εσωτερικών κανονισμών 
αυτών». 

2. Το γεγονός ότι δεν έχει εκδοθεί μέχρι σήμερα ο 
Οργανισμός του Αριστοτελείου Πανεπιστημίου Θεσ¬ 
σαλονίκης σύμφωνα με τις διατάξεις του άρθρου 5 του 
ν. 4009/2011 (ΦΕΚ 195/τ.Α76-9-2011) όπως αυτός ισχύει. 

3. Την απόφαση της Γενικής Συνέλευσης του Τομέα 
Προσθετικής του Τμήματος Οδοντιατρικής (συνεδριά¬ 
σεις με αριθμό 165/28-03-2016 και 168/30-5-2016). 

4. Τη σύμφωνη γνώμη της Συνέλευσης του Τμήματος 
Οδοντιατρικής της Σχολής Επιστημών Υγείας του Αρι- 
στοτελείου Πανεπιστημίου Θεσσαλονίκης (συνεδρίαση 
με αριθμό 330/1-06-2016). 

5. Τη σύμφωνη γνώμη της Κοσμητείας της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης (συνεδρίαση με αριθμό 37/7-6-2016). 

6. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

6.1. Τον ορισμό Επιτροπής για την ίδρυση και λειτουρ¬ 
γία εργαστηρίων - κλινικών στο ΑΠΘ (συνεδρίαση με 
αριθμό 2911/24-6-2015) και 

6.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

7. Την έκθεση σκοπιμότητας για την συγχώνευση των 
Εργαστηρίων: «Εργαστήριο Ακίνητης Προσθετικής και 
Προσθετικής Εμφυτευματολογίας» και «Εργαστήριο 
Οδοντικής και Ανωτέρας Προσθετικής» σε Εργαστήριο 
με τίτλο: « Εργαστήριο Προσθετικής (ΕΠ)- Εβϋοΐ'βΐοΐ'γ 
οί ΡΐΌ5ΐΓιοάοηΐίς5» του Τομέα Προσθετικής του Τρήμα¬ 


τος Οδοντιατρικής του Αριστοτελείου Πανεπιστημίου 
Θεσσαλονίκης. 

8. Τη θετική εισήγηση της Επιτροπής για την ίδρυ¬ 
ση και λειτουργία, μετονομασία, κατάργηση εργαστη¬ 
ρίων - κλινικών στο ΑΠΘ (συνεδρίαση με αριθμό 8/ 
5-7-2016) για την έγκριση συγχώνευσης των Εργαστηρί¬ 
ων «Εργαστήριο Ακίνητης Προσθετικής και Προσθετικής 
Εμφυτευματολογίας» και «Εργαστήριο Οδοντικής και 
Ανωτέρας Προσθετικής» σε Εργαστήριο με τίτλο: «Εργα¬ 
στήριο Προσθετικής (ΕΠ)- Ι_3βοι·3ΐοι·γ οίΡΐΌΞΐΓιοάοπΐίςε» 
του Τομέα Προσθετικής του Τμήματος Οδοντιατρικής 
του Αριστοτελείου Πανεπιστημίου Θεσσαλονίκης και κα¬ 
θορισμός του εσωτερικού κανονισμού λειτουργίας του. 

9. Την απόφαση της Συγκλήτου του Αριστοτελείου Πα¬ 
νεπιστημίου Θεσσαλονίκης (συνεδρίαση με αριθμό 2929/ 
19-7-2016) για την έγκριση συγχώνευσης των Εργαστη¬ 
ρίων «Εργαστήριο Ακίνητης Προσθετικής και Προσθετι¬ 
κής Εμφυτευματολογίας» και «Εργαστήριο Οδοντικής και 
Ανωτέρας Προσθετικής» σε Εργαστήριο με τίτλο: «Εργα¬ 
στήριο Προσθετικής (ΕΠ)- Ι_3βοι·3ΐοι·γ οίΡΐΌΞΐΓιοάοηΐίςε» 
του Τομέα Προσθετικής του Τμήματος Οδοντιατρικής 
του Αριστοτελείου Πανεπιστημίου Θεσσαλονίκης και κα¬ 
θορισμός του εσωτερικού κανονισμού λειτουργίας του. 

10. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του προϋπολογισμού του Αριστοτελείου Πανεπιστημίου 
Θεσσαλονίκης, αποφασίζουμε: 

Τ η συγχώνευση των εργαστηρίων με τίτλο: «Εργαστή¬ 
ριο Ακίνητης Προσθετικής και Προσθετικής Εμφυτευ- 
ματολογίας» και «Εργαστήριο Οδοντικής και Ανωτέρας 
Προσθετικής» σε Εργαστήριο με τίτλο: «Εργαστήριο 
Προσθετικής (ΕΠ) - Ι_3βοι·3ΐοι·γ οί ΡΐΌ5ΐίιοάοηΐίς5» του 
Τομέα Προσθετικής του Τμήματος Οδοντιατρικής του 
Αριστοτελείου Πανεπιστημίου Θεσσαλονίκης και κα¬ 
θορισμός του εσωτερικού κανονισμού λειτουργίας του. 

Άρθρο 1 

Ίδρυση 

Μετά τη συγχώνευση των Εργαστηρίων: Εργαστήριο 
Ακίνητης Προσθετικής και Προσθετικής Εμφυτευματο- 
λογίας [Ιδρύθηκε το 1971, με το β. διάταγμα 413/1971 
(ΦΕΚ 126/24-6-1971 τ.Α'), με την ονομασία Εργαστήριο 
Ακίνητης Οδοντικής Προσθετικής και μετονομάστηκε 
σε Εργαστήριο Ακίνητης Προσθετικής και Προσθετικής 
Εμφυτευματολογίας το 1997, με την υπουργική απόφαση 
υπ' αριθ. Β1 /437/24-10-1997 (ΦΕΚ 993/7-11-1997 τ.Β')] 
και Εργαστήριο Οδοντικής και Ανωτέρας Προσθετικής, 
[Ιδρύθηκετο 1959, μετο ν. διάταγμα 3974/1959 (ΦΕΚ 188/ 
7-9-1959 τ.Α')], δημιουργείται στονΤομέα Προσθετικής 
του Τμήματος Οδοντιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονί¬ 
κης το Εργαστήριο με τίτλο «Εργαστήριο Προσθετικής 
(ΕΠ)- ΙθάοΓΒΐοΓγ οί ΡΓοεΐίιοάοηΐίςϊ». 

Το Εργαστήριο Προσθετικής έχει ως βασικό σκοπό 
την εξυπηρέτηση των εκπαιδευτικών και ερευνητικών 
αναγκών στα γνωστικά αντικείμενα: 1) της Ακίνητης 
Προσθετικής και Προσθετικής Εμφυτευματολογίας, 
2) της Οδοντικής και Ανωτέρας Προσθετικής και 3) της 
Οδοντικής και Κρανιοπροσωπικής Εμβιομηχανικής. 

Άρθρο 2 

Εσωτερικός Κανονισμός 

Ο Εσωτερικός Κανονισμός λειτουργίας του Εργαστη¬ 
ρίου καθορίζεται με τα επόμενα άρθρα. 

Άρθρο 3 

Αποστολή - Σκοπός -Τομείς Δραστηριότητας 

Το «Εργαστήριο Προσθετικής (ΕΠ)- Ε30θΓ3ΐθΓγ οί 
ΡΓθ5ΐΡιοάοπΐίς5» έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο διδακτικών και ερευνητικών αναγκών του τμήματος 
και άλλων Τμημάτων του Πανεπιστημίου σε θέματα που 
εμπίπτουν στα γνωστικά αντικείμενα του Εργαστηρίου, 
όπως αυτά προσδιορίζονται στο άρθρο 1 τηςπαρούσης 
και αποτελούν μέρος του προγράμματος σπουδών. 

2. Την εκπαίδευση (θεωρητική και πρακτική) ειδικευ¬ 
μένων επιστημόνων στα γνωστικά αντικείμενα που κα¬ 
λύπτει το Εργαστήριο, όπως αυτά προσδιορίζονται στο 
άρθρο 1 της παρούσης και προβλέπεται από το νόμο. 

3. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι στόχοι τους συμπίπτουν, συμβαδίζουν και αλληλοσυ- 
μπληρώνονται με εκείνους του Εργαστηρίου. 

4. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων, καθώς και την πρόσκληση Ελ¬ 
λήνων και ξένων επιστημόνων αναγνωρισμένου κύρους. 

5. Την παροχή υπηρεσιών σύμφωνα μεταπροβλεπόμε- 
να στο π.δ. 159/1984 (ΦΕΚ 53/τ.Α'/27-4-1984): «Προϋπο¬ 
θέσεις παροχής υπηρεσιών από τα πανεπιστημιακά εργα¬ 
στήρια σε ιδιώτες και κάθε νομικής μορφής οργανισμούς». 

6. Την παροχή γνωμοδοτήσεων (εμπειρογνώμονες σε 
δικαστήρια κ.λπ.) σε θέματα που άπτονται των γνωστι¬ 
κών αντικειμένων του σύμφωνα με την κείμενη νομο¬ 
θεσία. 

7. Τη συλλογή, επεξεργασία, αποθήκευση και διάθεση 
ερευνητικών δεδομένων. 

8. Την ανάληψη συμβουλευτικών ή αναπτυξιακών 
έργων και μελετών με σκοπό την ικανοποίηση των ανα¬ 
γκών της κοινωνίας. 

9. Την έκδοση επιστημονικών περιοδικών. 

Οι Τομείς στους οποίους δραστηριοποιείται το «Ερ¬ 
γαστήριο Προσθετικής (ΕΠ) - ΐ30θΓ3ΐθΓγ οί Ργο5ϊΕιο- 
άοηΐίς5» αφορά στα ακόλουθα γνωστικά αντικείμενα: 

1. Το γνωστικό αντικείμενο της «Ακίνητης Προσθετικής 
και Προσθετικής Εμφυτευματολογίας» καλύπτει τουλά¬ 
χιστον ένα αυτοτελές γνωστικό αντικείμενο του Εργα¬ 
στηρίου και περιλαμβάνει την ανάπτυξη, εφαρμογή και 
αξιολόγηση επιστημονικών μεθόδων αποκατάστασης 
με ακίνητες συμβατικές προσθετικές αποκαταστάσεις, 
με σύνθετες προσθετικές αποκαταστάσεις, με προσθε¬ 
τικές επιεμφυτευματικές αποκαταστάσεις σε ασθενείς 
όλων των ηλικιών, την κλινική φυσιολογία και παθολογία 
του στοματογναθικού συστήματος, την Σύγκλειση, τις 
Κρανιογναθικές Διαταραχές και τα υλικά αναπλαστικών, 
αποκαταστατικών και αναγεννητικών εφαρμογών. 

2. Το γνωστικό αντικείμενο της «Οδοντικής και Ανωτέ- 
ρας Προσθετικής» καλύπτει τουλάχιστον ένα αυτοτελές 


γνωστικό αντικείμενο του Εργαστηρίου και αφορά την 
ανάπτυξη, εφαρμογή και αξιολόγηση επιστημονικών 
μεθόδων αποκατάστασης της εμφάνισης και λειτουργίας 
με συμβατικές κινητές και επιεμφυτευματικές προσθετι¬ 
κές αποκαταστάσεις, σε ασθενείς όλων των ηλικιών με 
μερική ή ολική νωδότητα, ή στοματογναθοπροσωπικά 
ελλείμματα αποσκοπώντας στη βελτίωση της στομα¬ 
τικής και γενικότερης υγείας. Επίσης, περιλαμβάνει τα 
υλικά αναπλαστικών, αποκαταστατικών και αναγεννη- 
τικών εφαρμογών. 

3.Το γνωστικό αντικείμενο της «Οδοντικής και Κρανιο- 
προσωπικής Εμβιομηχανικής» καλύπτει ένα τουλάχιστον 
αυτοτελές γνωστικό αντικείμενο του Εργαστηρίου και 
αφορά την ανάπτυξη, εφαρμογή και αξιολόγηση επιστη¬ 
μονικών και κλινικοεργαστηριακών μεθόδων προσθετι¬ 
κής θεραπείας των μερικώς ή ολικώς νωδών ασθενών, 
την ανάπλαση οδοντικών, στοματικών και κρανιοπρο- 
σωπικών ελλειμμάτων με βάση τις αρχές της Ιστοτεχνο- 
λογίας, Γενετικής μηχανικής, Βιοπληροφορικής, Βιοδια- 
γνωστικής, Εμβιοθεραπευτικής και Εμβιομιμητικής. 

Άρθρο 4 

Προσωπικό 

Το «Εργαστήριο Προσθετικής (ΕΠ)- ί300Γ3ΐ0Γγ οί ΡΐΌ5- 
ΐΓιοάοπΐίςί» στελεχώνεται από: 

1. Μέλη ΔΕΠ (Καθηγητές / Λέκτορες) του Τμήματος, 
των οποίων το γνωστικό αντικείμενο της θέσης τους, 
εμπίπτει στα ερευνητικά ενδιαφέροντα του εργαστηρίου 
όπως αυτά προσδιορίζονται στο άρθρο 1 της παρούσης. 

2. Μέλη Ειδικού Διδακτικού Προσωπικού (Ε.ΔΙ.Π), Ει¬ 
δικού Τεχνικού Εργαστηριακού Προσωπικού (Ε.Τ.Ε.Π.), 
λοιπού επιστημονικού και διοικητικού προσωπικού, των 
οποίων η επιστημονική ενασχόληση εμπίπτει στα διδα¬ 
κτικά, ερευνητικά και επιστημονικά ενδιαφέροντα του 
Εργαστηρίου, σύμφωνα με τις κείμενες διατάξεις. 

Άρθρο 5 

Διοίκηση - Αρμοδιότητες 

1. Ο Διευθυντής του Εργαστηρίου εκλέγεται από 
τον Τομέα Προσθετικής του Τμήματος Οδοντιατρικής, 
σύμφωνα με τη διαδικασία του άρθρου 28 παρ. 22 του 
ν. 2083/1992 (ΦΕΚ 159/τ.Α721-9-1992), όπως συμπληρώ¬ 
θηκε με την παρ. 5 του άρθρου 12 του ν. 3685/2008, σε 
συνδυασμό με τις διατάξεις του άρθρου 80 παρ. 5α του 
ν. 4009/2011 (ΦΕΚ 195/τ.Α76-9-2011) και μπορεί να ανή¬ 
κει στις βαθμίδες του καθηγητή πρώτης βαθμίδας, του 
αναπληρωτή καθηγητή ή του επίκουρου καθηγητή, του 
οποίου το γνωστικό αντικείμενο και τα ερευνητικά ενδι¬ 
αφέροντα εμπίπτουν στα αντικείμενα του Εργαστηρίου, 
όπως αυτά προσδιορίζονται στο άρθρο 1 της παρούσας. 

Ο Διευθυντής του Εργαστηρίου ασκεί τις αρμοδιότη¬ 
τες του σύμφωνα με τις κείμενες διατάξεις, όπως: 

ί. ο συντονισμός του διδακτικού (προπτυχιακού/με- 
ταπτυχιακού) και ερευνητικού έργου του Εργαστηρίου, 

ίί. η κατάρτιση και η υποβολή στη Συνέλευση του 
Τμήματος του ετήσιου προγράμματος λειτουργίας του 
Εργαστηρίου και η μέριμνα για την τήρηση του, 

ϋί. η μέριμνα για τη στελέχωση, την οικονομική διαχεί¬ 
ριση και κατανομή των χώρων του Εργαστηρίου, 

ιν. η εισήγηση στη Συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό, 

ν. η υποβολή στη Συνέλευση του Τμήματος του ετή¬ 
σιου και τριετούς απολογισμού των δραστηριοτήτων 
του Εργαστηρίου, 

νί. η υπογραφή κάθε εγγράφου που σχετίζεται με το 
Εργαστήριο, 

νϋ. η εκπροσώπηση του εργαστηρίου στα αρμόδια 
όργανα του Πανεπιστημίου. 

3. Τα μέλη Δ.Ε.Π. (Καθηγητές και Λέκτορες): Ασκούν 
το διδακτικό και ερευνητικό έργο στο Εργαστήριο σύμ¬ 
φωνα με το άρθρο 16 του ν. 4009/2011 (όπως ισχύει) και 
συμμετέχουν στο διοικητικό έργο. 

4. Η Γραμματεία του Εργαστηρίου είναι υπεύθυνη για 
τη διεκπεραίωση ολοκλήρου του διοικητικού έργου, για 
την εξυπηρέτηση των φοιτητών και για την διεκπεραίω¬ 
ση των οικονομικών δραστηριοτήτων. Για τις δραστηρι¬ 
ότητες αυτές η Γραμματεία τηρεί πρωτόκολλο εισερχο¬ 
μένων και εξερχόμενων εγγράφων και είναι αρμόδια για 
την αρχειοθέτηση όλων των εισερχομένων εγγράφων 
και των αντιγράφων όλων των εξερχόμενων εγγράφων, 
αφού προηγουμένως ενημερωθεί ο Διευθυντής του 
Εργαστηρίου και γίνουν οι απαραίτητες ενέργειες που 
προβλέπονται στο έγγραφο. 

5. Τα μέλη Ε.Τ.Ε.Π και ΕΔΙΠ συμμετέχουν στις δραστη¬ 
ριότητες του Εργαστηρίου σύμφωνα με τις διατάξεις του 
ισχύοντος νόμου (ν. 4009/2011 όπως ισχύει). 

Άρθρο 6 

Εγκατάσταση - Υλικοτεχνική Υποδομή 

Το Εργαστήριο εγκαθίσταται σε χώρους του Πανεπι¬ 
στημίου για τη διεξαγωγή του έργου του, που παραχω- 
ρούνται σ' αυτό για την εγκατάσταση των οργάνων και 
του λοιπού τεχνικού εξοπλισμού, που είναι αναγκαίος 
για τη διενέργεια των εργαστηριακών ασκήσεων και των 
ερευνητικών προγραμμάτων. Ειδικότερα το Εργαστήριο 
στεγάζεται: σε Τμήμα του 7ου ορόφου του Τμήματος 
Οδοντιατρικής, (χώρος άσκησης - κλινική των μεταπτυ¬ 
χιακών φοιτητών, γραφεία, οδοντοτεχνικό εργαστήριο), 
σε τμήμα του 6ου ορόφου του ίδιου κτιρίου (Γραμματεία, 
γραφεία, χώρος άσκησης - εργαστήριο των μεταπτυχι¬ 
ακών φοιτητών και χώροι έρευνας), σε τμήμα του 4ου 
ορόφου του ίδιου κτιρίου (γραφεία και χώρος άσκησης 
- κλινική των μεταπτυχιακών φοιτητών), σε τμήμα του 
3ου ορόφου του ίδιου κτιρίου (χώρος άσκησης - εργα¬ 
στήριο των προπτυχιακών φοιτητών), σε τμήμα του 2ου 
ορόφου του ίδιου κτιρίου, (χώρος άσκησης - κλινική των 
προπτυχιακών φοιτητών και ερευνητικές μονάδες), σε 
τμήμα του 1 ου ορόφου του ίδιου κτιρίου (χώρος άσκη¬ 
σης - κλινική των προπτυχιακών φοιτητών και ερευνη¬ 
τικές μονάδες) και στον 1 ο όροφο του Μανδαλιδείου 
ερευνητικού κέντρου, όπου βρίσκεται χώρος άσκησης - 
κλινική των μεταπτυχιακών φοιτητών του εργαστηρίου. 

Άρθρο 7 

Κανόνες Άειτουργίας Εργαστηρίου 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον Εσωτερικό Κανονισμό 


Άειτουργίας του Αριστοτελείου Πανεπιστημίου Θεσσα¬ 
λονίκης και το ωράριο εργασίας του προσωπικού για 
κάθε κατηγορία είναι αυτό που προβλέπεται από τον 
Κανονισμό Άειτουργίας και την κείμενη νομοθεσία. Στο 
χώρο εγκατάστασης τοποθετείται πινακίδα με τον τίτλο 
του Εργαστηρίου. 

2. 0 Διευθυντής ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στα πλαίσια 
ερευνητικού προγράμματος ή άλλου έργου, που έχει απο- 
φασισθεί και καθορίζει την προτεραιότητα στη χρησιμο¬ 
ποίηση οργάνων και χώρων, σε περίπτωση που δεν υπάρ¬ 
χει σχετική απόφαση. 0 Διευθυντής έχει την ευθύνη για την 
εν γένει λειτουργία του Εργαστηρίου, τη χρησιμοποίηση 
οργάνων και υλικών που ανήκουν σ' αυτό, την παραμονή 
των εργαζομένων (προσωπικού, φοιτητών, επισκεπτών), 
στους χώρους, καθώς και στην προστασία των οργάνων 
και εγκαταστάσεων του Εργαστηρίου από βλάβες. 

3. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή σε άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση, από τον Διευθυντή αυ¬ 
τού. Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίηση τους, στην κατάσταση που είχαν παραδοθεί. 

Άρθρο 8 

Πόροι - Έσοδα 

Το Εργαστήριο λειτουργεί με ίδιουςπόρους, οι οποίοι 
θα προέρχονται από: 

1 .Τη συμβολή των ασθενών στην κλινική άσκηση των 
φοιτητών του Τμήματος Οδοντιατρικής. 

2. Τη συνδρομή των μεταπτυχιακών φοιτητών για την 
ενίσχυση της κλινικής άσκησης. 

3. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους, κοινωνικούς και ιδιωτικούς 
φορείς. 

4. Τη διάθεση ερευνητικών και εν γένει επιστημονικών 
προϊόντων. 

5. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984 (ΦΕΚ 53/τ.Α727-4-1984). 

6. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς και Νομικά ή Φυσικά 
Πρόσωπα. 

7. Τις πιστώσεις που διατίθενται από το Τμήμα Οδο¬ 
ντιατρικής με τη διαδικασία του άρθρου 4, παρ. 1 (ε) του 
ν. 2083/1992 και δεν επιβαρύνουν επιπλέον τον τακτικό 
προϋπολογισμό. 

8. Τις κληρονομιές, τις δωρεές, χορηγίες και τις κληρο¬ 
δοσίες στο Αριστοτέλειο Πανεπιστήμιο Θεσσαλονίκης 
για τους σκοπούς του Εργαστηρίου και εφόσον δεν τί¬ 
θενται όροι που αντιβαίνουν σε αυτούς. 

9. Συνέδρια και εκπαιδευτικά σεμινάρια. 

10. Από κάθε άλλη νόμιμη πηγή. 

Άρθρο 9 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

• Βαθμολόγιο φοιτητών. 

• Βιβλίο πρωτοκόλλου εισερχομένων και εξερχόμενων 
εγγράφων. 

• Αρχείο ασθενών. 

• Αρχείο οδοντιατρικών πράξεων 

• Αρχείο ερευνητικών προγραμμάτων. 

• Βιβλίο περιουσιακών στοιχείων. 

• Φάκελος οικονομικών στοιχείων κάθε έτους. 

• Κατάλογος επιστημονικών βιβλίων και περιοδικών. 

• Αρχείο ερευνητικών προγραμμάτων και δεδομένων. 

• Με απόφαση του Διευθυντή μπορεί να τηρείται και 
κάθε άλλο βιβλίο, στοιχείο και αρχείο που προβλέπεται 
από την ισχύουσα νομοθεσία ή κρίνεται απαραίτητο για 
το Εργαστήριο. 

Άρθρο 10 
Τίτλος - Σφραγίδα 

Ι.Οτίτλοςτου Εργαστηρίου είναι «Εργαστήριο Προσθε¬ 
τικής (ΕΠ)» και αναγράφεται σε κάθε έντυπο του, μαζί με 
το λογότυπο του. Ο τίτλος αυτός καθώς και τα στοιχεία του 
Διευθυντή του Εργαστηρίου αναγράφονται στους χώρους 
του Τμήματος που είναι εγκατεστημένο το Εργαστήριο. 

2. Το Εργαστή ριο χρησιμοποιεί για την αλληλογραφία 
του όμοια σφραγίδα με αυτή του Τμήματος και την προ¬ 
σθήκη του τίτλου του καθώς και του λογότυπου. 

3. Ανάλογη σφραγίδα με τα στοιχεία στην αγγλική 
γλώσσα «ΕβΕιογβϊογυ οί ΡΓθ5ΐΙτοάοηΐίς5» χρησιμοποιεί 
το Εργαστήριο για την ξενόγλωσση αλληλογραφία του. 


Άρθρο 11 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Φεβρουάριου 2017 
Ο Πρύτανης 
ΠΕΡΙΚΛΗΣ ΜΗΤΚΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην υπ'αριθ. 219169/Δ1 /21 -12-2016 απόφαση του 
Υπουργού Παιδείας, Έρευνας και Θρησκευμάτων, που 
δημοσιεύθηκε στο ΦΕΚ 4498/30-12-2016 (τ.Β'), στη σε¬ 
λίδα 45470, στη Β' στήλη, στον 36 στίχο εκ των άνω, 
διορθώνεται: 

το εσφαλμένο: «Παπακυριακού Αικατερίνη - Μαρία» 
στο ορθό: «Παπακυριακού Αικατερίνη - Μαρίνα» 

(Από το Υπουργείο Παιδείας, 

Έρευνας και Θρησκευμάτων) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒιτιαείθΓ.θΙΟΘί.αΓ 













